laion/Wikipedia-Exotic huggingface dataset:
איזואנזים

איזואנזימים (ידועים גם כאיזוזימים) הם אנזימים אשר שונים בהרכב סדרת חומצות האמיניות שלהם אך מזרזים אותה תגובה כימית. לאנזימים אלה תכונות קינטיות שונות או שהם מבוקרים באופן שונה. גם ביטוי איזואנזימים יכול להיות שונה בין איבר לאיבר וכן להשתנות במהלך ההתפתחות. הקיום של איזואנזימים מאפשר ויסות עדין של המטבוליזם והתאמתו לצרכים הספציפיים של רִקְמָה מסוימת או שלב התפתחותי. במקרים רבים האיזואנזימים מקודדים על ידי שכפול גן לגנים זהים, אשר השתנו במשך הזמן. אף על פי שאלואנזימים הם אנזימים מאללים שונים של אותו גן אשר מעבדים או מזרזים את אותו התהליך, משתמשים בשני מושגים אלה לחלופין. איזואנזימים תוארו לראשונה על ידי ר.ל. הנטר וקלמנט מרקרט (1957) אשר הגדירו אותם כגרסאות שונות של אותו אנזים בעלי פונקציות זהות ונמצאים באותו פרט. הגדרה זו כוללת (1) גרסאות של אנזימים שהם תוצר של גנים שונים ולכן הם מייצגים איזואנזימים שונים ו-(2) אנזימים שהם תוצר של אָלֶלים שונים של אותו גן (המתוארים כאלואנזים). איזואנזימים הם בדרך כלל תוצאה של שכפול גנטי אך יכולים להיות גם תוצאה של פוליפלוידיזציה או הַכְלָאָה של חומצה גרעינית. על פני הזמן, אם התפקוד של הגרסה החדשה נשאר זהה לתפקוד המקור אז תהיה סבירות גבוהה שככל שצוברים יותר מוטציות, אחת מן הגרסאות תיעלם ותהפוך לפסאודוגן לא פעיל. ובכל זאת, אם המוטציות לא מונעות באופן מיידי את תפקוד האנזים אלא משנות את אופן תפקודו או תבנית הביטוי הגנטי אזי שתי הגרסאות יועדפו בברירה טבעית ולכל אחת יהיה תפקוד ייחודי. כאמור, הם יכולים להתבטא בשלבים שונים של ההתפתחות או ברקמות שונות. האנזים לקטט דהידרוגנאז מכיל מספר איזואנזימים, השונים בביטויים בשלבי התפתחות שונים וברקמות שונות. גלוקוקינאז הוא איזואנזים של הקסוקינאז. בעוד הקסוקינאז מבוטא ברוב תאי הגוף, כגון שרירים ותאי דם אדומים, גלוקוקינאז מבוטא בעיקר בכבד. אנזימים אלה נבדלים בבקרתם: הקסוקינאז מעוכב על ידי גלוקוז-6-פוספט, בעוד גלוקוקינאז אינו מעוכב. בנוסף, גם הקינטיקה האנזימטית (לדוגמה הזיקה לגלוקוז) שונה בין האיזואנזימים. תכונות אלה מאפשרות לגלוקוקינאז למלא תפקידים שונים מאשר הקסוקינאז, בתאים של איברים ספציפיים. כגון: בקרת שחרור אינסולין על ידי תאי בטא של הלבלב, או להתחיל סינתזה של גליקוגן באמצעות תאי כבד. על אף שאיזואנזימים יכולים להיות זהים מבחינה תפקודית הם יכולים להיות שונים במובנים אחרים. הרכב חומצות האמינו. מטען חשמלי של האנזים ונקודה איזואלקטרית (לדוגמה, בשל החלפת חומצה אספרטית עם חומצה גלוטמית). שינויים אלה פשוטים לזיהוי על ידי אלקטרופורוזה, וזה מהווה את יסוד השימוש של איזואנזימים כסמנים מולקולריים. הבדלים בפעילות, ובייחוד במידה ויש שוני בבקרת האנזימים. גנטיקה של אוכלוסיות היא ביסודה מחקר של הסיבות והאפקטים של שונות גנטית בתוך ובין אוכלוסיות, ובעבר האיזואנזימים היו סמנים המולקולרים שימושים למטרה זו. אף על פי שכעת הם הוחלפו במידה רבה על ידי גישות אשר מבוססות על מידע מה- DNA הם עדיין בין מערכות סימון המהירות והזולות ביותר לפיתוח, ונשארות (החל משנת 2005) בחירה מצוינת עבור פרויקטים שצריכים רק לזהות רמות נמוכות של שונות גנטית, כגון כימות מערכות זיווג. מדיה וקבצים בנושא איזואנזים בוויקישיתוף
רפי הר-לב

רפי (רפאל) הר-לב (13 בספטמבר 1933 – 26 במאי 2010) היה מנכ"ל אל על במשך 14 שנה ויו"ר הדירקטוריון של ארקיע. שירת שנים רבות בחיל האוויר הישראלי והתקדם עד דרגת תת-אלוף, שימש כראש להק המודיעין בעת מלחמת יום הכיפורים. הר-לב נולד בנתניה ועבר בילדותו לתל אביב שם גר עד גיוסו לצה"ל. ב-1952 התגייס לצה"ל והוא בוגר קורס טיס מס' 13 של חיל האוויר. במרץ 1959 מונה הר-לב לתפקיד מפקד טייסת 113, טייסת קא"ם (קורס אימון מבצעי), והיה הטייס הצעיר ביותר שנשא בתפקיד זה עד היום. במאי 1959 זכה לצל"ש מראש מחלקת אוויר על פעילויות שביצע כטייס קרב. בשנת 1961 יצא עם משלחת גדנ"ע אוויר לארצות הברית. באוקטובר 1961 מונה למפקד טייסת 116, טייסת מיסטרים בתל נוף. בשנים 1963 עד 1965 שירת כמפקד טייסת 119 שהפעילה מטוסי מיראז' 3. בשנת 1966 מונה לראש ענף מבצעים במטה חיל האוויר וכיהן בתפקיד עד 1969. הוא מילא תפקיד זה במהלך מלחמת ששת הימים וניהל מבור השליטה של החיל את מבצע מוקד להשמדת חיילות האוויר הערביים. לאחר המלחמה מונה כמינוי זמני, לעוזר ראש להק אוויר למבצעים בדרגת אלוף-משנה, יצא ללימודים באוניברסיטת ג'ורג' וושינגטון בארצות הברית. ביוני 1970 התמנה למפקד בסיס חצור ובאפריל 1973 מונה לראש להק המודיעין, תפקיד בו כיהן במלחמת יום הכיפורים. בקיץ 1975 מונה לראש להק אוויר. ב-1977 השתחרר הר-לב והתמנה לתפקיד משנה למנכ"ל אל על ולאחר התפטרות מוטי הוד ביולי 1979, מנכ"ל בפועל. לאחר שנתיים וחצי עזב לאחר שלא קיבל מינוי של קבע כמנכ"ל החברה ופנה לעסקים פרטיים, כיועץ בתחום התעופה ושותף בסוכנות נסיעות. ב-1982, כשאל על החלה לעבוד תחת כונס נכסים, מונה הר-לב למנכ"ל החברה, תפקיד בו שימש עד 1996. בתקופתו החברה החלה להרוויח והתרחבה באופן משמעותי. לאחר שעזב את אל על פנה שוב לעסקים פרטיים, בין השאר נכנס כשותף בחברת התעופה אירואל. באוקטובר 2005 מונה על ידי נאמן ארקיע ליו"ר ומנכ"ל החברה, וקידם את מכירתה לידי האחים נקש. בקיץ 2008 עזב את ארקיע והחל לעבוד כיועץ מיוחד לחברת אל על. הר-לב היה המנכ"ל הראשון של מכון פישר למחקר אסטרטגי אוויר וחלל. רפי הרלב נישא לשרה ב-1956 ולזוג נולדו שלושה ילדים. נפטר במאי 2010 לאחר שחלה במחלת הסרטן. בשנת 2014 חברת ארקיע כינתה מטוס (רישום 4X-EMB) על שמו. רפי הר לב, באתר "50 שנה למלחמת יום הכיפורים" של ארכיון צה"ל ומערכת הביטחון זוהר בלומנקרנץ, הלך לעולמו מנכ"ל אל על לשעבר רפי הר לב, באתר הארץ, 27 במאי 2010 סער הס, קריסת הקונספציה האווירית: "כן, הופתענו", באתר ynet, 31 באוקטובר 2013. סרן רפאל הרלב, באתר הגבורה משלחות של גדנעי־אויר ייצאו לארה"ב ולתורכיה, דבר, 19 ביולי 1961 עדות רפי הר-לב בפני ועדת אגרנט, באתר ארכיון צה"ל ומערכת הביטחון רפאל הר־לב משנה למנכ"ל "אל-על", דבר, 30 באוקטובר 1977 ,ארקיע' נמכרה לחב' 'כנף', מעריב, 17 בפברואר 1980 היעד: 20% צמצום בעובדים ובשכר, מעריב, 28 באוקטובר 1982 דרור מרום, ‏מקלות בגלגלי המטוסים, באתר גלובס, 25 ביולי 1999 דליה טל, ‏רפי הר-לב חוזר לניהול בענף התעופה: מונה ליו"ר ארקיע, באתר גלובס, 19 באוקטובר 2005
בועז ינאי

בועז ינאי (נולד ב-9 בנובמבר 1952) הוא כדורסלן עבר ישראלי אשר שיחק כסנטר בליגה הבכירה ובנבחרת ישראל. גובהו 1.99 מטר. ינאי נולד במושב נהלל ונודע בכינוי בוזי. ינאי החל לשחק כדורסל בגיל 15 בהפועל נהלל מליגה ג'. שיחק בהפועל גבת/יגור איתה זכה בגביע המדינה בשנת 1976. כמו כן שיחק בהפועל תל אביב, הפועל עפולה העמק והפועל גבת העמק, נחשב לאחד משחקני הציר הישראלים הטובים ביותר ולאחד מהשחקנים הטובים ביותר אשר לא שיחקו במכבי תל אביב. הישגיו הבולטים הם זכייה בגביע המדינה עם הפועל גבת יגור בשנת 1976, זכייה במדליית כסף עם נבחרת ישראל באליפות אירופה בשנת 1979 שנערכה באיטליה והשתתפות בחצי גמר גביע קוראץ' עם הפועל תל אביב בשנת 1980. הוא שיחק 333 משחקים ב16 עונות בליגה הבכירה וקלע 6,985 נקודות, ממוצע של 20.2 נקודות למשחק והוא מחזיק במקום הרביעי בקלעי כל הזמנים של ליגת העל. פרופיל, באתר פיב"א יעקב בר-און, קלע למטרה: כדורסלן העבר מסביר מה חסר היום לנבחרת, באתר מעריב השבוע, 18 בפברואר 2015 אריה ליבנת, יומו הגדול של השחקן הכי מהולל שיצא מנהלל, באתר הארץ, 26 בפברואר 2016 בועז ינאי באתר מנהלת הליגה מנהלת ליגת העל.
מיכלס

האם התכוונתם ל... וילהלם מיקלס – פוליטיקאי אוסטרי רוברט מיכלס – סוציולוג-פוליטי גרמני רינוס מיכלס – שחקן ומאמן כדורגל הולנדי מיכל (פירושונים)
השריר כופף שורש היד הגומדי

השריר כופף שורש היד הגומדי (TA: Musculus flexor carpi ulnaris) ממוקם במדור הקדמי של האמה, הוא התיכון מבין השרירים הכופפים של האמה. השריר מניע את כף היד לכיוון כיפוף ולכיוון קירוב. לשריר כופף שורש היד הגומדי שני ראשים הנאחזים בעצם הזרוע ובגומד באזור המרפק. הראש הזרועי (Caput humerale musclusflexoris carpi ulnaris) נאחז בעילית העלי התיכונה של עצם הזרוע, הראש הגומדי (Caput ulnare musclusflexoris carpi ulnaris) נאחז בזיז המרפק ובגבול האחורי של הגומד. עם כניסתו לאמה, עובר עצב הגומד בין שני ראשיו של כופף שורש היד הגומדי. חלקו המרוחק של השריר נאחז בעצם העדשה, באנקול של עצם האנקול (מעצמות שורש כף היד) ובעצם המסרק החמישית. השריר כופף שורש היד הגומדי מעוצבב על ידי שורשי העצב הצוואריים השביעי והשמיני (C7, C8) דרך עצב הגומד. אנטומיה טופוגרפית (גפה עליונה במבט קדמי, גפה עליונה במבט אחורי) מדיה וקבצים בנושא השריר כופף שורש היד הגומדי בוויקישיתוף
יאנג באק

דייוויד בארנל בראון (באנגלית: David Darnell Brown; נולד ב-15 במרץ 1981, בנאשוויל שבטנסי) הידוע בכינויו יאנג באק (Young Buck), הוא ראפר אמריקאי, חבר בהרכב ג'י יוניט והבעלים של חברת התקליטים "Cashville Records" (אנ'). בראון החל לעסוק בראפ בגיל 12 והקליט לראשונה שירי ראפ באולפן הקלטות בגיל 14. בגיל 16 גילה אותו בריאן "בייבי" ויליאמס וצירף אותו לחברת התקליטים קאש מאני רקורדס שבבעלותו. בשנת 2000 הוא עבר לחברת תקליטים UTP Records, שם הוקלט אלבומו העצמאי הראשון, "Born to Be a Thug". במסגרת UTP הוא פגש את הראפר 50 סנט, שצירף אותו להרכב המצליח ג'י יוניט. ב-2003 יצא אלבומו הראשון של ההרכב, "Beg For Mercy". אלבום הבכורה של יאנג באק, "Straight Outta Cashville" יצא ב-24 באוגוסט 2004, תחת חברות התקליטים ג'י יוניט רקורדס ואינטרסקופ רקורדס. בשבוע הראשון לצאתו הוא הגיע למקום השלישי במצעד האלבומים בילבורד 200. ב-2005 יצא אלבומו העצמאי השני, "T.I.P.", שנכנס למקום ה-40 בבילבורד 200. אלבום האולפן השני שלו במסגרת חברת G-Unit,‏ "Buck the World", יצא ב-2007 והגיע שוב למקום השלישי בבילבורד 200. אלבומים נוספים שהוציא הם "They Don't Bother Me" ב-2007 ו-"The Rehab" ב-2010. בנוסף הוציא יאנג באק לאורך השנים מספר מיקסטייפים. (2003) Beg For Mercy (2004) Groopie Luv (מיקסטייפ) (2005) God's Plan (מיקסטייפ) (2003-2005) G Unit Radio (מיקסטייפ בהוצאת Dj Whoo Kid ב-7 חלקים). Born to Be a Thug (2002) Straight Outta Cashville (2004) T.I.P. (2005) Buck the World (2007) They Don't Bother Me (2007) The Rehab (2010) מדיה וקבצים בנושא יאנג באק בוויקישיתוף אתר האינטרנט הרשמי של יאנג באק יאנג באק, ברשת החברתית פייסבוק יאנג באק, ברשת החברתית אקס (טוויטר) יאנג באק, ברשת החברתית אינסטגרם יאנג באק, במסד הנתונים הקולנועיים IMDb (באנגלית) יאנג באק, במסד הנתונים הקולנועיים KinoPoisk (ברוסית) יאנג באק, באתר אפל מיוזיק (באנגלית) יאנג באק, באתר ספוטיפיי יאנג באק, באתר Last.fm (באנגלית) יאנג באק, באתר AllMusic (באנגלית) יאנג באק, באתר MusicBrainz (באנגלית) יאנג באק, באתר דיזר יאנג באק, באתר Discogs (באנגלית) יאנג באק, באתר Songkick (באנגלית) יאנג באק, באתר Genius יאנג באק, באתר בילבורד (באנגלית)
חרמן לוקס

חֶרְמָן דָּרִיוֹ לוּקס (ספרדית: Germán Darío Lux; נולד ב־7 ביוני 1982 בקרקרנייה, ארגנטינה) הוא כדורגלן ארגנטינאי המשחק בעמדת השוער בריבר פלייט ובנבחרת ארגנטינה. לוקס החל את הקריירה בקבוצת הפאר הארגנטינאית ריבר פלייט. הוא ערך את הופעת הבכורה שלו בקבוצה הבוגרת בשנת 2001 ובמהלך תקופתו בקבוצה נאבק על המקום בהרכב עם פרנקו קוסטנזו שנחשב היה יחד איתו לאחד משוערי העתיד של ארגנטינה ובהמשך עם חואן פבלו קאריסו. הוא הצטיין גם בהופעותיו בהנבחרות הצעירות של ארגנטינה והיה שותף לזכייה בגביע העולם לנוער בשנת 2001 ולזכייה במדליית הזהב באולימפיאדת אתונה ב-2004. בשנת 2005 הוא זומן על ידי חוסה נסטור פקרמן לסגל הנבחרת למשחקי גביע הקונפדרציות שנערכו בגרמניה. לוקס גילה יכולת חלשה וספג במשחקים עשרה שערים בחמישה משחקים, ארבעה מהם בגמר. למרות זאת, בלט לוקס במשחק חצי הגמר מול מקסיקו כשהדף את בעיטת העונשין האחרונה של מקסיקו, וסייע לנבחרתו להעלות למשחק הגמר. לוקס היה מועמד גם לסגל הנבחרת למונדיאל 2006 אך לבסוף נופה ובמקומו זומן אוסקר אוסטארי. לוקס הסתכסך עם מועדונו ולא שיחק שנה שלמה לפני שנרכש בשנת 2007 על ידי ריאל מיורקה. בסך הכל שיחק לוקס בריבר פלייט מהשנים 2001 ועד 2007 במהלך ערך 53 הופעות וזכה בשתי אליפויות (קלאוסורה 2003, קלאוסורה 2004). בשנת 2011 חתם לוקס בדפורטיבו לה קורוניה. ביוני 2017 חזר לקבוצת נעוריו, ריבר פלייט. ריבר פלייט אליפות ארגנטינה (3): קלאוסורה 2003, קלאוסורה 2004, עונת 2021 גביע ארגנטינה (2): 2017, 2019 הסופר קאפ הארגנטינאי (2): 2017, 2019 גביע ליברטדורס: 2018 רקופה סודאמריקנה: 2019 טרופאו דה קמפאונס: 2021 נבחרת ארגנטינה גביע העולם עד גיל 20: 2001 מדליית זהב אולימפית: 2004 מדיה וקבצים בנושא חרמן לוקס בוויקישיתוף חרמן לוקס, באתר Transfermarkt חרמן לוקס, באתר Soccerway חרמן לוקס, באתר BDFutbol חרמן לוקס, באתר WorldFootball.net חרמן לוקס, באתר National Football Teams חרמן לוקס, באתר FootballDatabase.eu פרופיל המאמן, באתר Transfermarkt
זוהר פרסקו

זוהר פרסקו (נולד ב-17 במרץ 1969) הוא נגן כלי הקשה ישראלי. החל לנגן בכלי הקשה בגיל 13. סגנונו הייחודי מושפע ממקצבים מארצות אגן הים התיכון ואסיה, בעל סגנון אישי וייחודי בתופי מסגרת, המהווים גרסה בת זמננו לתוף מרים התנכ"י. בנוסף לכלי הנגינה האופייניים לפולקלור הטורקי הוא שולט בכלי נגינה בהם משתמשים במוזיקה מזרחית, בהם מצילות שונות, פעמוני-יד, רעשנים, קונכיות, כלי הקשה אפריקניים שבטיים ועוד. היה חבר בלהקת "בוסתן אברהם", להקה חלוצית בתחומה אשר השתתפו בה מוזיקאים ערבים ויהודים. ניגן בלהקת "זיריאב", הרכב קלאסי ערבי טורקי בניצוחו של נגן העוד תייסיר אליאס. ניגן עם אהובה עוזרי בסיבוב ההופעות "צלצולי פעמונים". השתתף וניגן באלבומיה הבינלאומיים והישראליים של אחינועם ניני. הופיע עם גיל דור בהופעות בארץ וברחבי העולם. מנהל הפסטיבל לכלי הקשה "פעימות". מופיע ומקליט עם האמנים אריק איינשטיין, ברי סחרוף, דויד ברוזה, אתי אנקרי, ירמי קפלן ואחרים. מדיה וקבצים בנושא זוהר פרסקו בוויקישיתוף אתר האינטרנט הרשמי של זוהר פרסקו זוהר פרסקו, סרטונים בערוץ היוטיוב זוהר פרסקו, באתר AllMusic (באנגלית) זוהר פרסקו, באתר MusicBrainz (באנגלית) זוהר פרסקו, באתר Discogs (באנגלית) זוהר פרסקו, באתר Songkick (באנגלית) זוהר פרסקו, דף שער בספרייה הלאומית זוהר פרסקו, באתר MOOMA (בארכיון האינטרנט) זוהר פרסקו(הקישור אינו פעיל) באתר איגוד האמרגנים בן שלו, זהר פרסקו מבקש לתת לתוף מרים את הכבוד הראוי לו, באתר הארץ, 11 בנובמבר 2015
גליצראלדהיד 3-פוספט

גליצראלדהיד 3-פוספט (באנגלית: Glyceraldehyde 3-phosphate או triose phosphate או 3-phosphoglyceraldehyde, או בצורה המקוצרת G3P, GADP, GAP או PGAL) היא תרכובת כימית אשר מופיעה במספר תגובות מרכזיות כדוגמת הגליקוליזה והגלוקונאוגנזה. GAP נוצר בשלוש התרכובות הבאות באופן הפיך. dihydroxyacetone phosphate D-glyceraldehyde-3-phosphate fructose bisphosphate aldolase Beta-D-fructose-1,6-bisphosphate מספרי האטומים משקפים את מיקומי הפחמנים במולקולת הפרוקטוז 6-פוספט. מעבר מדהידרוקסיאצטון פוספט לגליצראלדהיד 3-פוספט ולהפך על ידי האנזים טריוזפוספט איזומרז (TIM): D-glyceraldehyde 3-phosphate triose phosphate isomerase 1,3 ביספוספוגליצראט (1,3BPG) מקוטלז על ידי האנזים גליצראלדהיד 3-פוספט דהידרוגנאז. D-glycerate 1,3-bisphosphate glyceraldehyde phosphate dehydrogenase D-GAP מקבל חשיבות נוספת כיוון שזו הדרך של גליצרול להיכנס אל תוך תהליך הגליקוליזה והגלוקונאוגנזה על ידי פירוק לדהידרוקסיאצטון פוספט ובנוסף משתתף במסלול הפנטוז פוספט-מסלול מטבולי המתרחש בתאיהם של יצורים רבים, ובמסגרתו נוצרים סוכרים בעלי חמישה אטומי פחמן מגלוקוז- סוכר בעל שישה אטומי פחמן. גליצראלדהיד 3-פוספט בתהליך יצירת טריפטופאן-GAP מהווה תוצר משני בתהליך סינתזת הטריפטופאן. גליצראלדהיד 3-פוספט בתהליך יצירת תיאמין (ויטמין B1) משמש כמגיב בתהליך הסינתזה של טיאמין סובסטרט אשר אינו מיוצר על ידי גוף האדם. מדיה וקבצים בנושא גליצראלדהיד 3-פוספט בוויקישיתוף
טוני יאיו

מרווין ברנרד (באנגלית: Marvin Bernard;‏ נולד ב-21 במרץ 1978 בניו יורק), המוכר יותר בכינויו טוני יאיו (באנגלית: Tony Yayo), הוא ראפר אמריקאי וחבר בג'י יוניט. יאיו הוא חבר ילדות טוב של 50 סנט ולויד בנקס. יחד הם הקימו את ג'י יוניט והחלו את קריירת הראפ שלהם במחתרת. לאחר ש-50 סנט נלקח תחת חסותו של אמינם, הצליח ההרכב לפרוץ לתודעה הציבורית ועם הזמן התפרסמו שאר חברי ההרכב. בשנת 2002 נכנס יאיו לכלא והואשם יחד עם 50 סנט באחזקת נשק בלתי חוקית. 50 סנט שוחרר על תנאי אך יאיו נכלא לאחר שכבר היה נגדו צו מאסר על תנאי על אותה עבירה. כתוצאה מכך לא הצליח להקליט את האלבום Beg For Mercy שיצא ב-2003. ב-8 בינואר 2004 שוחרר מהכלא והחל להקליט עם G Unit. הוא הקליט עם ההרכב את המיקסטייפים G Unit Radio, Groopie Luv ו-God's Plan. בשנת 2005 יצא אלבום הבכורה שלו Thoughts Of A Predicate Felon עם השיר שיצא להצלחה גדולה בארצות הברית so seductive בשיר גם נוכח חברו מג'י יוניט 50 סנט. Thoughts of a Predicate Felon :2005 מדיה וקבצים בנושא טוני יאיו בוויקישיתוף אתר האינטרנט הרשמי של טוני יאיו טוני יאיו, ברשת החברתית פייסבוק טוני יאיו, ברשת החברתית אקס (טוויטר) טוני יאיו, ברשת החברתית אינסטגרם טוני יאיו, במסד הנתונים הקולנועיים IMDb (באנגלית) טוני יאיו, באתר Last.fm (באנגלית) טוני יאיו, באתר AllMusic (באנגלית) טוני יאיו, באתר MusicBrainz (באנגלית) טוני יאיו, באתר Yandex.Music (ברוסית) טוני יאיו, באתר Discogs (באנגלית) טוני יאיו, באתר Songkick (באנגלית) טוני יאיו, באתר Genius טוני יאיו, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
שריר הבטן הישר

שריר הבטן הישר (TA: Musculus rectus abdominis) הוא שריר המהווה חלק מהדופן הקדמית של חלל הבטן. זוג שרירי הבטן הישרים נמשכים מעצם החזה והצלעות עד האגן. השריר הוא מניע חזק של הגו לכיוון כפיפה ובעת כיווצו הוא גם דוחס את הקרביים. רובו של שריר הבטן הישר עטוף ברקמה סיבית ושמה "נרתיק שריר הבטן הישר" (Vagina musculi recti abdominis). קו האמצע שבין השריר הימני לשריר השמאלי מכונה הקו הלבן (Linea alba). לרוחב השריר עוברות שלוש או יותר רצועות סיבים (Intersectiones tendineae), כך שבעת כיווצו של השריר, נראות הרצועות כמחלקות את השריר למספר חלקים ומקנות לשריר את מראהו המוכר ("קוביות") בקרב מפתחי גוף. תחילתו של השריר בעצם החיק, במאחה עצמות החיק וברכס החיק. השריר מסתיים בזיז עצם החזה ובסחוס הצלעי של הצלע החמישית עד הצלע השביעית. שריר הבטן הישר מעוצבב על ידי הענפים הקדמיים של ששת עצבי החזה התחתונים (T7-T12). אנטומיה טופוגרפית (גו במבט קדמי, בית חזה במבט צידי) היפרדות בטנית ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
אסוציאטור

באלגברה, האסוציאטור הוא פונקציה בת שלושה מקומות, המוגדרת באלגברה לא אסוציאטיבית על-פי הנוסחה   ( a , b , c ) = ( a b ) c − a ( b c ) {\displaystyle \ (a,b,c)=(ab)c-a(bc)} . בדומה לקומוטטור, המודד עד-כמה שני איברים רחוקים מלהתחלף, האסוציאטור מודד עד-כמה רחוקים שלושה איברים מלקיים את חוק האסוציאטיביות. יש מחלקות רבות של אלגברות לא אסוציאטיביות שאפשר להגדיר על-פי זהויות על האסוציאטור. למשל, אלגברה אסוציאטיבית היא אלגברה המקיימת את הזהות   ( x , y , z ) = 0 {\displaystyle \ (x,y,z)=0} . הזהויות   ( x , x , y ) = ( y , x , x ) = 0 {\displaystyle \ (x,x,y)=(y,x,x)=0} מגדירות את האלגברות האלטרנטיביות, בעוד ש-   ( x , y , x ) = 0 {\displaystyle \ (x,y,x)=0} היא הזהות הגמישה. האסוציאטור מקיים זהויות שונות מעצם הגדרתו; החשובה שבין אלה היא הזהות   a ( x , y , z ) + ( a , x , y ) z = ( a x , y , z ) − ( a , x y , z ) + ( a , x , y z ) {\displaystyle \ a(x,y,z)+(a,x,y)z=(ax,y,z)-(a,xy,z)+(a,x,yz)} . באלגברות קומוטטיביות, מתקיים   ( x , y , z ) = − ( z , y , x ) {\displaystyle \ (x,y,z)=-(z,y,x)} . אסוציאטור, באתר MathWorld (באנגלית)
קבוצת ארמיות ויסלה

קבוצת ארמיות ויסלה (בגרמנית: Heeresgruppe Weichsel), הייתה קבוצת ארמיות בוורמאכט שהוקמה בינואר 1945, במטרה להגן על אזור ברלין מכוחות הצבא האדום שהתקדמו מכיוון נהר הויסלה. קבוצת הארמיות כללה בשיאה כ-500,000 חיילים בשתי ארמיות חיל רגלים וארמיית פאנצר, שהופרדו מקבוצת ארמיות מרכז. מפקדה הראשון מינואר 1945 היה מפקד האס אס היינריך הימלר, ומחליפו ב-20 במרץ 1945 היה גוטהרד היינריצי. קבוצת הארמיות לחמה במבצע מפנה השמש, ולאחר מכן בקרב על ברלין עד לכניעת גרמניה הנאצית, ב-8 במאי 1945. ארמיית הפאנצר השלישית - בפיקוד האסו פון מנטויפל, לרבות קורפוס הפאנצר אס אס ה-3, בפיקוד פליקס שטיינר הארמייה ה-21 - בפיקוד קורט פון טיפלסקירך הארמייה התשיעית - בפיקוד תאודור בוסה רייכספיהרר אס אס היינריך הימלר - 28 בינואר 1945 - 20 במרץ 1945 גנרל-אוברסט גוטהרד היינריצי - 20 במרץ 1945 - 28 באפריל 1945 גנרל חיל הרגלים קורט פון טיפלסקירך - 28 באפריל 1945 - 29 באפריל 1945 גנרל-אוברסט קורט שטודנט - 29 באפריל 1945 - 8 במאי 1945 מדיה וקבצים בנושא קבוצת ארמיות ויסלה בוויקישיתוף
נקודת תצפית (ספרות)

נקודת תצפית היא מונח בספרות המציין את עמדת הדובר או הדמויות ביצירה, את הידע שלהם ואת הפרספקטיבה שלהם, והיא שם כולל למערך הנורמות והידע של הדובר או של הדמויות. את המילה תצפית חידש הבלשן יצחק אפשטיין. החל מספרות המאה ה-19 החלו סופרים להשתמש בנקודת תצפית משולבת (הידועה גם בכינוי סיפר משולב), שהיא טכניקה המגבילה את מסירת המידע לנקודת התצפית של דמות מסוימת. מקובל לייחס את השימוש בטכניקה זו להנרי ג'יימס, אולם ישנם חוקרים הטוענים שדווקא ג'יין אוסטן השתמשה בה לראשונה. לדוגמה, במשפט "ניק הביט בשעונו. השעה הייתה 5 לפנות בוקר" ניתן לראות כי המספר עוקב אחר מבט הדמות, והמידע במשפט נמסר בהתאם לזמן שבו הדמות קולטת אותו. לעיתים משתמשים גם במבע משולב, כלומר, שימוש באוצר מילים ובביטויים המתאימים לדמות. נקודת תצפית משולבת לא חייבת להיות "גלובלית", כלומר להתפרש לכל אורך היצירה. אין הכרח שמספר, שנצמד לנקודת התצפית של דמות אחת, ימשיך להגביל את עצמו לאותה נקודת תצפית. כמו כן, לא מן הנמנע שהדובר יגביל את עצמו למספר נקודות תצפית שונות לכל אורך היצירה. בסיפור "המרקיזה פון או" של היינריך פון קלייסט, לדוגמה, הדובר מגביל את עצמו תחילה לנקודת תצפית של דמות אחת, ולאחר מכן נצמד לנקודת תצפית של דמות אחרת. במקרים רבים לאורך הסיפור, קשה לדעת לאיזו נקודת תצפית בחר הדובר להיצמד. כמו כן, דובר שהוא אחת מהדמויות ביצירה יכול להיות מוגבל לנקודת התצפית של עצמו בעבר. במקרים אלו הדובר יספר על עצמו בעבר, ויגביל את מסירת האינפורמציה בסיפור בהתאם למה שהוא ידע אז. כלומר, במקום לספר את סוף הסיפור הידוע לו מיד, הוא בוחר לספר את הסיפור כפי שאירע. דובר (ספרות) מבע משולב נרטולוגיה נקודת מבט (ספרות), דף שער בספרייה הלאומית דוד סמילנסקי, עם בני ארצי ועירי, הועד הצבורי להוצאת כתביו שח דוד סמילנסקי ומסדה, עמ' 127, 1958
לקטין

לקטינים הם חלבונים קושרי סוכר, בעלי ספציפיות גבוהה אל הסובסטרט שלהם. הודות לתכונה זו, ללקטינים תפקיד מכריע בזיהוי הביולוגי של תאים בעזרת חלבונים. לדוגמה: ישנם חיידקים מסוימים אשר משתמשים בלקטינים על מנת להיצמד לתאים של הפונדקאי שלהם בזמן הדבקתו. השם "לקטין" (באנגלית lectin) נגזר מהמילה הלטינית legere, שמשמעותה הוא 'לבחור'. לקטינים נתגלו לראשונה לפני יותר מ-100 שנה בצמחים. היום ידוע שהם נמצאים באופן נרחב בכל עולם החי. התיאור הראשון של השימוש בחלבוני קישור היה של המגלוטינין ונעשה על ידי פטר הרמן סטילמארק (Peter Hermann Stillmark) בעבודת הדוקטורט שלו, שאותה הציג בשנת 1888 באוניברסיטת טרטו, אחת האוניברסיטאות הוותיקות באימפריה הרוסית. סטילמארק בודד המגלוטינין מזרעים של צמח הקיקיון (Castor Oil Plant). חלבונים אלה היו רעילים מאוד ונקראו ריצין. גלקטינים הם סוג של לקטינים. בשנת 1975 ביוכימאי ישראלי בשם ויויאן טייכברג גילה את הגלקטין הראשון. רוב הלקטינים אינם בעלי תפקוד אנזימטי. לקטינים קיימים בצורה נרחבת בטבע. הלקטינים יכולים להיקשר לפחמימה מסיסה אך גם לפחמימה המהווה חלק מגליקופרוטאין או לפחמימה המהווה חלק מגליקוליפיד. בעוד שבצמחים קיימת ההשערה שלקטינים נקשרים לגליקופרוטאינים על גבי התא, בבעלי חיים קיים קישור חוץ תאי לגליקופרוטאינים וכן קישור תוך תאי. דוגמה לקישור: קיימים לקטינים אשר נמצאים על גבי תאי כבד של יונקים, שמזהים באופן ספציפי שאריות גלקטוז. משערים כי רצפטורים (קולטנים) חוץ תאיים אלה אחראים על הסרת גליקופרוטאינים מסוימים ממחזור הדם. לקטינים משמשים לתפקודים ביולוגיים שונים כמו בקרה של אדהזיה של תאים בזמן סנתוז גליקופרוטאינים וכן בקרה על רמות החלבונים בדם. לקטינים גם ידועים בתפקודם החשוב במערכת החיסון. הם מזהים פחמימות שנמצאות רק בפתוגנים (גורמי מחלות), או שאינם אמורים להימצא בתאי הפונדקאי. דוגמה לכך היא לקטין קושר מנוז. תפקוד הלקטינים בצמחים עדיין אינו ידוע בוודאות. בהתחלה סברו, שהלקטינים הכרחיים לשם קישור חיידקי הרוזוביה לשורשי הצמחים. חיידקים אלה חיוניים לצמחים. סברה זו נדחתה לאחר קיום מספר מחקרים בנושא. ריכוזי הלקטינים הגדולים, המצויים בזרעים, יורדים עם התפתחות הנבט, מה שיכול אולי להעיד על תפקוד אפשרי של הלקטינים בתהליכי הנביטה וההתפתחות של הנבט. ייתכן אף כי תפקודם נעוץ ביכולת ההישרדות של הזרע עצמו. הלקטינים משמשים ברפואה לזיהוי סוג הדם. חלק מהגליקוליפידים והגליקופרוטאינים, הנמצאים על גבי תאי דם אדומים, יכולים להיות מזוהים על ידי לקטינים. דוגמאות לכך הם לקטינים מסוג מסוים של שעועית המשמשים לזיהוי תאים, השייכים לסוג דם A1 ולקטינים מאולקס (שיח קוצני), המשמשים לזיהוי אנטיגן מסוג דם H. לקטינים מצמחי קטנית משמשים כמודלים להבנת הבסיס המולקולרי של איך חלבונים מזהים פחמימות. השימוש בלקטינים אלה נוח, מכיוון שהם קלים להשגה ויש להם מגוון רחב של ספציפיות לסוכר. מבנם הקריסטלי הביא לגילויים חשובים בתחום האינטראקציות בין פחמימות וחלבונים. דוגמה אחת לאפשרויות שימוש בלקטינים בלוחמה ביולוגית היא השימוש בריצין, אשר מבודד מזרעי הצמח קיקיון מצוי. השפעתו של הריצין ניכרת במניעת כניסת חלבונים לתוך התאים וכן בגרימת עיכוב בסינתזת חלבונים, דבר אשר יביא למות התא. מדיה וקבצים בנושא לקטין בוויקישיתוף לקטינים, דף שער בספרייה הלאומית Susumu Nakahara, Avraham Raz, Biological Modulation by Lectins and Their Ligands in Tumor Progression and Metastasis, Anti-cancer agents in medicinal chemistry 8, 2008-1, עמ' 22–36
אינוזיטול טריפוספט

אינוזיטול טריפוספט (IP3) הוא אחד משני תוצרי פירוק של PIP2.‏ PIP2 הוא פוספוליפיד הנמצא בממברנה המתקבל מתגובה המזורזת על ידי פוספוליפאז c. לשני תוצרי הפירוק של PIP2 יש חשיבות בשרשרת מעבר האותות של תאים. בעוד אינוזיטול טריפוספט הוא מסיס ועובר דיפוזיה לציטופלזמה ומפעיל תהליכים שם, התוצר השני, DAG, הוא חומצת שומן ומפעיל תהליכים בממברנה. IP3 משמש כשליח שניוני בתהליכים מעבר אותות שמשופעלים על ידי חלבון G או על ידי קולטנים טירוזין קינאזות (Receptor tyrosine kinase) וגורם לשחרור יוני סידן ממאגריו ברשתית התוך-פלזמית אל תוך התא על ידי קישורו לתעלות סידן הגורם לפתיחתן. הקישור הוא קואופרטיבי. עליית רמת הסידן בתא משמשת לתהליכים שונים כמו כיווץ שרירים, פירוק גליקוגן ושחרור חומרים מווסיקולות.